# Bernat Alemany de Foixà i de Porqueres

### De Viquipèdia

Bernat Alemany de Foixà i de Porqueres, oficial i cavaller reial, era fill de Bernat Guillem de Foixà i de Saportella que havia estat tutor de Berenguer d'Orriols, senyor d'Albons.

Segurament mitjançant el dot de la seva muller Catalana, germana de Berenguer i senyora d'Orriols, el 1356 va ser senyor d'Albons.

Com a successor d'aquestes senyories, Bernat Alemany fou anomenat correntment amb el cognom d'Orriols, tot i que el 1380 ja no tenia aquest lloc.

Va fer costat al rei Pere III contra els grans senyors en les lluites nobiliàries sofrint perjudicis, com la pèrdua d'Albons, a càrrec del comte d'Empúries. Més endavant se li restitueix en un judici.

El 1389, Joan I el nomenà capità de la ciutat i la vegueria de Girona. Amb el seu fill Arnau i altres cavallers ocupà Orriols i hi detingué el lloctinent del veguer, però, com que es preparaven per a la projectada expedició de Joan I a Sardenya, foren perdonats (1393).

Es té constància de que l'any 1398 era majordom del rei Martí.

Obtingut de "http://ca.wikipedia.org../../../b/e/r/Bernat_Alemany_de_Foix%C3%A0_i_de_Porqueres_3818.html"

Categoria: Nobles catalans

##### Views

- Article
- Discussió
- Revisió actual

##### Cerca